ועדת הכלכלה, כנסת 25, פרוטוקול מספר 185, 2023-07-17 00:00

דוד ביטן: אני פותח את הישיבה

דוד ביטן:  הנושא: הצעת חוק הגנת הצרכן (תיקון מס' 67) (הפרה בנסיבות מחמירות), התשפ"ג–2023, והצעת חוק הגנת הצרכן (תיקון - הפרה בנסיבות מחמירות), התשפ"ג–2023, של חברת הכנסת מירב כהן, חברת הכנסת אורנה ברביבאי, וחבר הכנסת דוד ביטן

איתי עצמון: צריך להצביע קודם על המיזוג

דוד ביטן: לא נקרא את זה עוד פעם

דוד ביטן:  נצביע על מיזוג ההצעות, ואחר כך נמשיך את הדיון

דוד ביטן:  מי בעד מיזוג ההצעות?      

מירב כהן: אני יכולה להצביע?     

דוד ביטן: כן, את יכולה

דוד ביטן: בעד – פה אחד 

דוד ביטן: פה אחד

איתי עצמון: ההחלטה על המיזוג טעונה גם אישור של ועדת הכנסת

איתי עצמון:  נעביר אליך מכתב לחתימתך ליו"ר ועדת הכנסת

דוד ביטן: בסדר

דוד ביטן:  עכשיו נעבור להצעת החוק

דוד ביטן:  אנחנו בהכנה לקריאה שנייה ושלישית

דוד ביטן:  שלחתם את הנוסח החדש?     

איתי עצמון: כן

דוד ביטן: הוגשו גם הסתייגויות

מירב כהן: כן, יש

דוד ביטן: אנחנו צריכים להקריא?      

איתי עצמון: כן

דוד ביטן: רבותיי, נציגי הממשלה פה ומירב פה

דוד ביטן:  בעצם יצרנו חוק חדש, זה מה שיצא מכל הסיפור הזה, אבל הרעיון הוא אותו רעיון

דוד ביטן:  אין שום בעיה עם זה

אניטה יצחק: משכנו טיפה לפה, טיפה לשם

דוד ביטן: אמרתי, אותו רעיון, אבל עשינו חוק חדש

מירב כהן: בסדר גמור, הכניסו עוד חכמה לנוסח

דוד ביטן: אפשר לקרוא או להסביר?     

איתי עצמון: אני מציע שאקרא ואסביר

איתי עצמון:  רק אגיד בשני משפטים כהקדמה, כדי לתת מענה לקשיים המשפטיים שהצפנו בדיון הקודם לגבי התאמת המודל המוצע למשטר של אכיפה מינהלית על כל המאפיינים שלו

איתי עצמון:  בעצם ניסחנו כמה וכמה תיקונים להצעת החוק, אני אקרא ואסביר כל תיקון

איתי עצמון:  ואני חושב שהתיקונים האלה אכן נותנים מענה לקשיים שהעלינו

איתי עצמון: לפני שאקרא את התיקון הראשון, תיקון סעיף 22ג, אגיד שהוא נועד להעביר את ההפרה של הפעלת השפעה בלתי הוגנת, כאמור בסעיף 3(ב)(5) או (6), שאלה בעצם הנסיבות המובהקות שדובר בהן גם בהצעת החוק הזו

איתי עצמון:  כלומר, של ניצול מוגבלות נפשית, שכלית או גופנית של הצרכן, או ניצול העובדה שהצרכן אינו יודע את השפה שבה נקשרת העסקה במידה מספקת לשם הבנת העסקה

איתי עצמון:   חשבנו שאם המחוקק רואה כבר את הנסיבות האלה כמאוד מאוד חמורות, שמצדיקות הטלת עיצום כספי בנסיבות מחמירות, ראוי כבר לגלם את הסכום המוגדל במדרגה חדשה

דוד ביטן: מה קורה עם הצמדה של הסכום הזה? בחוק יש הצמדה?     

איתי עצמון: יש בחוק את כל מנגנוני ההצמדה

דוד ביטן: אם כתבת לי את הסכום, ההצמדות חלות עליו?     

איתי עצמון: כן, בוודאי

איתי עצמון:  בעצם יצרנו מדרגה חדשה חמורה במיוחד של עיצום כספי לגבי ההפרה הזו

איתי עצמון:  מדרגה שלא הייתה קיימת קודם בחוק הגנת הצרכן

איתי עצמון:  ואני אקרא:     שאלה הסיטואציות שתיארתי קודם

איתי עצמון:      שזה הממונה של הגנת הצרכן והסחר ההוגן

איתי עצמון:      בעצם הכפלנו את המדרגה הכי גבוהה היום פי 1

איתי עצמון: 5

איתי עצמון:  זה מה שעשינו פה

איתי עצמון:          זה תיקון טכני שנועד להתאים את נוסח הסעיף להוספת המדרגה החדשה

אביגיל כספי: אם נצטרך לעשות תיקונים טכניים

איתי עצמון: אם נצטרך לעשות תיקונים טכניים אז נעשה אותם בהסמכת הוועדה כמובן, רק דברים טכניים שקשורים למספור

דוד ביטן: אין בעיה

איתי עצמון: עוד נקודה שעלתה לנו תוך כדי העבודה שעשינו על הצעת החוק, ההפרה שנוגעת להפעלת השפעה בלתי הוגנת, שהיא ניצול מוגבלות נפשית, שכלית או גופנית של הצרכן

איתי עצמון:  לפי נוסח החוק כיום כתוב שהוא יודע או היה עליו לדעת על קיומה של מוגבלות כאמור

איתי עצמון:  אני גם אמרתי את הדברים בישיבה הקודמת

איתי עצמון:  הנוסח של ההפרה כפי שהוא כתוב היום מכוון ליסוד נפשי, ואני חושב שזה לא מתאים לאכיפה מינהלית, וגם מקשה על האכיפה בהיבטים האלה

איתי עצמון:  בתיאום עם משרדי הממשלה אנחנו מציעים בכלל למחוק את התיבה "כשהוא יודע או היה עליו לדעת על קיומה של מוגבלות כאמור", כי לגבי אכיפה מינהלית אין בכלל היבט של יסוד נפשי

איתי עצמון:       לגבי העבירה הפלילית, אני מציע אולי שנציגות משרד המשפטים יסבירו איך אנחנו בעצם רואים את העבירה הזאת עכשיו, אם אנחנו מתקנים כפי שהצעתי, מה בעצם יהיה היסוד הנפשי של העבירה

איתי עצמון:  יש עבירה פלילית גם על ההפרה הזאת

סוריא בשארה: יש עבירה פלילית

סוריא בשארה:  היסוד הנפשי, ברירת המחדל היא מודעות, ולא צריך לכתוב את זה

סוריא בשארה:  ולכן, אם מורידים את היסוד של ידע או היה עליו לדעת, למעשה אנחנו נשארים עם היסוד הנפשי של מודעות, שנדרש בכל עבירה פלילית, וזה כולל בתוכו עצימת עיניים

סוריא בשארה:  זאת אומרת, הוא התעלם ממשהו שהוא היה צריך לדעת, אבל המבחן הקיים היום של היה עליו לדעת מכוון ליסוד נפשי אחר של רשלנות, שהוא לא מתאים לסיטואציה של ניצול

סוריא בשארה:  בדרך כלל הניצול מתכתב יותר עם היסוד הנפשי של מודעות ולא של רשלנות

סוריא בשארה:  ולכן חשבנו שאפשר להוריד את היסוד הנפשי מהפרה, ולהישאר עם מודעות

סוריא בשארה:  מבלי לכתוב את זה כמובן, כי לא צריך

איתי עצמון: זה מקובל גם על הרשות להגנת הצרכן?     

אניטה יצחק: כן

איתי עצמון: אז זה בעצם הסעיף

איתי עצמון:  אני מציע שאם אין הערות אפשר להצביע על ההסתייגויות סעיף סעיף

דוד ביטן: רוב האנשים שהגישו הסתייגויות לא פה, אז נצביע עליהן בסוף, על הכול

איתי עצמון: אבל צריך להצביע עליהן

איתי עצמון:  אי-אפשר להצביע בסוף, כי אנחנו עושים סעיף סעיף

איתי עצמון:  זה לסעיף 1

דוד ביטן: אבל אם הם לא פה אז למה אני צריך?     

איתי עצמון: כדי שאני אוכל לכלול את ההסתייגויות בנוסח צריך להצביע עליהן

דוד ביטן: בבקשה

איתי עצמון: לסעיף 1 שהקראתי יש חמש הסתייגויות של המחנה הממלכתי

דוד ביטן: אפשר להצביע עליהן בבת אחת?     

איתי עצמון: כן

איתי עצמון:  וכן של קבוצת חברי תע"ל

דוד ביטן: נצביע

דוד ביטן:  מירב, אבל תגידי לחבר'ה שבחוק כזה לא צריכים להגיש הסתייגויות

מירב כהן: נכון

דוד ביטן: רק בשביל זכות דיבור, אז שיוותרו עליהן, והם ידברו קצת במליאה, כמה דקות ונגמור את הסיפור

דוד ביטן:  יש חוקים שלא מגישים עליהם הסתייגויות

דוד ביטן:  מסכימה איתי?     

מירב כהן: מסכימה

דוד ביטן: למרות הפוליטיקה זה לא מתאים

דוד ביטן:  כרגע נעשה, אבל לקראת המליאה שאנשים יוותרו על העניין

איתי עצמון: הם לא פה, אז אין בשביל מה

עידית חנוכה: המחנה הממלכתי פנו?      

דוד ביטן: כן, פנה עופר כסיף

מירב כהן: נטפל בזה

דוד ביטן: נקבל את זה

דוד ביטן:  קיבלנו לאחד, לא נפלה את השני

איתי עצמון: ואתה מתיר להם גם בהיעדרם כאן?     

דוד ביטן: מתיר לכולם

דוד ביטן:  אין נימוקים

דוד ביטן:  מי בעד ההסתייגויות לסעיף 1 של קבוצת המחנה הממלכתי? מי נגד?     

דוד ביטן: בעד – אין 

דוד ביטן: ההסתייגויות של קבוצת סיעת המחנה הממלכתי לסעיף 1 לא אושרו

דוד ביטן: הם נדחו

דוד ביטן:  מי בעד ההסתייגויות של קבוצת חד"ש-תע"ל לסעיף 1? מי נגד?      

דוד ביטן: בעד – אין 

דוד ביטן: ההסתייגויות של קבוצת סיעת חד"ש-תע"ל לסעיף 1 לא אושרו

דוד ביטן: נדחו ההסתייגויות

דוד ביטן:  סעיף 2

איתי עצמון: ועכשיו למעשה הוועדה יכולה להצביע על סעיף 1, כולל התיקון לסעיף 3(ב)(5)

דוד ביטן: אין שום בעיה, אני ומירב נצביע על הכול

איתי עצמון: תיקון סעיף 1 פלוס התיקון לסעיף 3(ב)(5)

דוד ביטן: מי בעד סעיף 1 בנוסח שהוקרא? מתירים ליועץ המשפטי לעשות תיקונים טכניים כאלה ואחרים – מי בעד? אין נגד

דוד ביטן: בעד – פה אחד 

דוד ביטן: עבר פה אחד

דוד ביטן:  הלאה

איתי עצמון: הסעיף הבא הוא בעצם סעיף הליבה, אם אפשר לקרוא לזה כך, של התיקון, זה הסעיף שנוגע לעיצום כספי בנסיבות מחמירות

איתי עצמון:  כאן עשינו את ההתאמות שמתחייבות מהוצאת השפעה בלתי הוגנת, כאמור בסעיף 3(ב)(5) או (6), מההגדלה של העיצום

איתי עצמון:  אני אקרא:     כאן אנחנו מאפשרים הטלת עיצום כספי מוגדל בנסיבות מחמירות בשל הפרת ההוראות שהקראתי לגבי הפעלת השפעה בלתי הוגנת, כאמור בסעיף 3(ב)(5) או (6), אם ההפרה נעשתה כלפי מס' רב של צרכנים

איתי עצמון:  אבל לא כלפי מה שנקרא "צרכנים בקבוצות המוכנות" שתכף אני אקרא

איתי עצמון:      אני אסביר מה בעצם נעשה כאן

איתי עצמון:  ניסינו למקד את ההפרות בנסיבות מחמירות לרשימה של הפרות שחשבנו, כמובן בתיאום עם משרדי הממשלה, שהן רלוונטיות לסיטואציות שהתיקון נועד לתת להן מענה

איתי עצמון:  ולכן, כפי שתכף אקרא, הוספנו תוספת שמינית לחוק, שבה יש רשימה של סעיפים שבשל הפרתם ניתן יהיה להטיל עיצום כספי בנסיבות מחמירות

איתי עצמון:       וכן, מכיוון שהתיבות שהשתמשו בהן כאן, המילים: חולשה שכלית נפשית או גופנית בעיקר, עוררו קושי בהיבט של ודאות כלפי ציבור המפרים הפוטנציאליים, חשבנו שנכון להכפיף את התיקון הזה לנהלים שיורה עליהם הממונה על הגנת הצרכן והסחר ההוגן

איתי עצמון:  והנהלים האלה, נהלי האכיפה אמורים להתפרסם לפי החוק

איתי עצמון:  יש היום כבר סעיף כזה שמדבר על נהלים, והם אמורים להתפרסם באתר האינטרנט של הרשות, וכן, להיות מאושרים על ידי היועץ המשפטי לממשלה או משנה ליועץ המשפטי לממשלה, כלומר, משרד המשפטים

איתי עצמון:  וככה בעצם בנהלים האלה – ואני מציע אולי שגם נציגי הרשות ירחיבו אם יש להם אולי איזושהי טיוטה כבר של הנוהל, או מה הם מתכוונים לקבוע בנוהל ברמת עקרונות – תהיה ודאות באכיפה

איתי עצמון:  אני מאמין שהאכיפה גם תהיה יותר קלה, וגם תהיה יותר נכונה ועולה בקנה אחד עם משטר האכיפה המינהלית, שכפי שאמרתי גם בדיון הקודם, אינו מחייב התחשבות ביסוד נפשי

איתי עצמון:  אתם רוצים להגיד כמה מילים לגבי הנוהל?     

אילנה מזרחי: לא נאריך בדברים, אבל כן נגיד כמה מילים

אילנה מזרחי:  בעצם המטרה היא להגן על אותן אוכלוסיות מוחלשות, ולכן העיצום המוגבר יוטל בנוהל במקומות שבהם מדובר באוכלוסייה מטורגטת

אילנה מזרחי:  הדבר הזה בא למנוע מצב דברים שבו יש, לדוגמה, איזושהי הטיה כלפי כולי עלמא, ולא להכניס את העוסק למצב שבו הוא חשוף לעיצום מוגבר בשיעור של 150%

אילנה מזרחי:  ולכן הצמצום הוא למקומות שבהם האוכלוסייה היא אחת מהאוכלוסיות המנויות כאן והיא בעצם מטורגטת; או למקרה שבו מדובר באיזושהי אינטראקציה ישירה שבה אפשר להבחין בקלות שהצרכן הוא בעצם צרכן שנמנה על אחת מהאוכלוסיות האלה; או שיש מידע לעוסק שעל בסיסו הוא מסתמך, והוא יוצר איזושהי עסקה או פנייה לאותם צרכנים, כשהוא כבר מבין שמדובר באחת מהאוכלוסיות האלה

אילנה מזרחי:  זה העיקרים של הנוהל

אילנה מזרחי:  ושוב, חשוב להבהיר שזה בדיוק בא למנוע את המצב שבו יש איזושהי פנייה שהיא יותר רחבה, ולמנוע מהעוסק להיות חשוף לעיצום כשהפנייה שלו היא כלפי כולי עלמא, ולא בסיטואציות שמנינו כאן

אילנה מזרחי:  אני תוהה אם תרצו עכשיו לדבר על הפרסום

אניטה יצחק: יש לנו מה להגיד בעניין של ההחרגה של הפרסום, השאלה אם זה כאן או שיהיה מקום אחר

איתי עצמון: תכף אקרא גם את התוספת השמינית, ואתם תסבירו

איתי עצמון:  אני רוצה לשקף שהייתה לנו התלבטות לגבי הפסקה שקובעת שאחד מסוגי הצרכנים הוא "אדם שניכר שהוא נתון במצב של חולשה שכלית, נפשית או גופנית;"

איתי עצמון:  ניסינו למקד את הפסקה הזו, למשל באדם עם מוגבלות, אבל לפי מה ששמענו מהרשות, מנציגי הרשות, אם היינו כותבים "אדם עם מוגבלות" זה היה מצמצם מדיי לעומת המקרים שהם מבקשים לתת להם מענה

איתי עצמון:  אז אני חושב שכרגע ברמת האיזון הנכון אפשר להשאיר את התיבה במצב של "חולשה שכלית, נפשית או גופנית", כפי שנכתב כאן, אבל כמובן שבנוהל תצטרכו לתת איזושהי קונקרטיזציה וכללי אצבע, אם נקרא לזה כך, כדי שהאכיפה תהיה מידתית

מירב כהן: מאה אחוז

אליהו ברוכי: תוך כמה זמן הנהלים האלה יתפרסמו?     

דוד ביטן: אנחנו לא עושים פה דיון

דוד ביטן:  מה רצית?     

סוזנה רבינוביץ: קודם כול אני מברכת על זה, אני חושבת שהוא הרבה יותר מאוזן, וגם אני שמחה לשמוע על הנוהל ועל התוכן של הנוהל

סוזנה רבינוביץ:  אבל אני עדיין שואלת כיצד אפשר למנוע את הטלת העיצום בנסיבות מחמירות על עוסק שלא ידע שמדובר באזרח ותיק

סוזנה רבינוביץ:  למשל, לא כתוב גם ניכר שהיה אזרח ותיק או ניכר שהיה עולה חדש

סוזנה רבינוביץ:  זה עוד על אותה רמה

איתי עצמון: אני לא בטוח

איתי עצמון:  בעיני זה הרבה יותר ברור אם מדובר על אזרח ותיק לעומת אדם שניכר שהוא נתון במצב של חולשה שכלית, נפשית או גופנית, לדעתי

מירב כהן: אני גם אגיד את דעתי

מירב כהן:  אני בכלל לא חושבת שחשוב להוכיח שהוא ידע שמדובר באזרח ותיק, כי אם בן אדם עשה הטעיה קשה הוא צריך לקחת בחשבון שייתכן שהוא גם פגע באנשים שהם מוחלשים יותר, והוא ישלם בריבית דריבית

מירב כהן:  הדרך הבטוחה ביותר זה לא להטעות

דוד ביטן: לכן אני לא רוצה לפתוח דיון

דוד ביטן:  מה זה ניכר? אם הוא דיבר איתו בטלפון, אז הוא יכול לדעת אם הוא ותיק או לא?     

סוזנה רבינוביץ: שוב, הדוגמה שנתתי גם בדיון הקודם, המשיך לחייב בתשלומים

סוזנה רבינוביץ:  הוא עשה את זה באמת מתוך טעות, אז לפחות זה צריך לבוא לידי ביטוי ממש בנוהל, העניין של האזרח הוותיק, שזה לא על כל מי - - -      

אילנה מזרחי: הדברים שמניתי עכשיו, שהם שלושה עיקרים, נותנים מענה בדיוק לסיטואציות האלה

אילנה מזרחי:  זה בדיוק עונה על זה

דוד ביטן: עדיין יש שיקול דעת לרשות לבדוק כל מקרה, ובבדיקה הזו תסמכי עליהם שהם לא ייתנו קנסות גבוהים סתם

דוד ביטן:  אם אדם עשה פעולה להרבה מאוד ותיקים, נגיד לצורך העניין, ובסוף יתברר שאחד מהם – הוא לא ידע במדויק, אבל הוא עשה את זה ל-20, 30 איש, סביר להניח שהוא גם התכוון לעשות לאדם נוסף

דוד ביטן:  אנחנו סומכים על הרשות בעניין הזה

דוד ביטן:  אני חושב שהתיקונים שעשו פה, בהסכמת משרדי הממשלה והיוזמת, והנציגים שלנו, הם מאוד משמעותיים

מירב כהן: נכון

סוזנה רבינוביץ: את זה גם אני אמרתי

דוד ביטן: והם פתרו הרבה בעיות

דוד ביטן:  ברור שתמיד יש בעיה כזו או אחרת

דוד ביטן:  לכן אם בעתיד תהיה בעיה, יתקנו עוד הפעם, לא צריך להתרגש יותר מדיי

איתי עצמון: בסוף נהלי האכיפה יתייחסו לכל התיקון, כפי שכתבנו גם בסעיף עצמו – "הפרה של הוראה מהוראות לפי חוק זה"

סוזנה רבינוביץ: בדיוק

איתי עצמון: בעצם כל ההפרות שמנויות בסעיף 22ג, שאלה ההפרות שניתן בשלהן עיצום כספי, "ומנויות בתוספת השמינית", שתכף נקרא ונסביר, "שבוצעה כלפי צרכן שהוא אחד", "ובהתאם לנהלים שהורה עליהם הממונה"

איתי עצמון:  נהלי האכיפה אמורים להתייחס לכל ההיבטים של התיקון, להבנתי

דוד ביטן: גם לזה

דוד ביטן:  צריכים להצביע לפני התוספת?     

איתי עצמון: רגע לפני

איתי עצמון:  חשבתי שנכון אולי שכבר נדון בתוספת

דוד ביטן: תקרא, אין בעיה

אברהם בצלאל: מירב, בשנייה ושלישית מעבירים את זה?     

מירב כהן: כן

מירב כהן:  אתה יודע כמה שנים אני עושה את זה?     

אברהם בצלאל: כל הכבוד

אברהם בצלאל:  כל הכבוד

דוד ביטן: היא חיכתה רק לנו, אתה רואה

דוד ביטן:  מה אתה רוצה שאני אגיד לך

מירב כהן: חיכיתי לביטן

דוד ביטן: אני חושב שאת צריכה להגיד תודה פה גם ליועץ המשפטי שלי

מירב כהן: נכון, שעשה עבודה מדהימה

דוד ביטן: למה? הוא עשה תיקונים

אברהם בצלאל: באיזה נועם גם כן

דוד ביטן: זה לא אותו חוק שהגשת

מירב כהן: גם אביגיל וגם איתי עשו עבודה מעולה

דוד ביטן: נכון, שניהם, סליחה, טעות שלי

דוד ביטן:  מתנצל

דוד ביטן:  וגם להם

דוד ביטן:  תראי, לפעמים אנשים מנסחים חוק ולא רוצים לתקן, הם גם היו פתוחים לרעיונות

מירב כהן: נכון

איתי עצמון: נכון, הייתה פתיחות וקשב בהחלט מנציגי הממשלה

מירב כהן: רגע, בואו נברך בסוף

מירב כהן:  שמרתי את זה לסוף

מירב כהן:  אני מרוקאית, אני מאמינה בעין הרע

דוד ביטן: בסוף אני אתן לך, אל תדאגי

דוד ביטן:  לפני שמצביעים על זה תוכלי להגיד משהו

איתי עצמון: יש לנו עוד איזושהי הערה, וגם נקריא את התוספת

דוד ביטן: קדימה, תנו לי לגמור, כי באחת יש לי ועדה מוניציפלית

אביגיל כספי: שני דברים

אביגיל כספי:  דבר ראשון ממש בקצרה, עניין שהיושב-ראש הזכיר

אביגיל כספי:  מה קורה כשיש גם מצב שבו ההפרה מכוונת, נגיד לאוכלוסייה של קשישים, וגם מצב שבו ההפרה נעברה כלפי מס' רב של צרכנים

אביגיל כספי:  בעצם זה משהו שאם הוא לא מחודד בנוסח עד הסוף אנחנו מבקשים מהוועדה להסמיך אותנו, שיהיה ברור שבעצם אפשר להטיל הפרה בנסיבות מחמירות על אחד מהם

אביגיל כספי:  כלומר, לא מטילים 1

אביגיל כספי: 5 ואחר כך 1

אביגיל כספי: 5

אביגיל כספי:  וזה למעט המצב היחיד שכרגע בנוסח, וזה כמובן להכרעת הוועדה, זה העניין של הנסיבה שמלכתחילה הועלתה לדרגה הגבוהה ביותר של ניצול או ההשפעה על הצרכן

מירב כהן: השפעה בלתי הוגנת

אביגיל כספי: השפעה בלתי הוגנת

אביגיל כספי:  על זה אפשר להטיל מלכתחילה, הסכום הועלה לפי 1

אביגיל כספי: 5 מהסכום המקורי שהיה

אביגיל כספי:  וזה עדיין נכלל בנסיבות ובמקרים שבהם אפשר להטיל פי 1

אביגיל כספי: 5 כאשר זה מופנה למס' רב של צרכנים

איתי עצמון: עכשיו נקרא את רשימת ההפרות

אביגיל כספי: ריכזנו פה את כל סעיפי ההפרות, נעבור עליהם אחד אחד

אביגיל כספי:  בעצם העתקנו מתוך סעיף 22ג את רשימת ההפרות כדי שזה יהיה בפני הוועדה ונראה על איזה הפרות מדובר

דוד ביטן: כל זה?     

אביגיל כספי: בסוף בתוספת השמינית

איתי עצמון: סעיף 7 להצעת החוק, הוספת תוספת שמינית

אביגיל כספי: כאן נעיר שבעצם פרסמנו את רשימת ההפרות לאחר שיחה עם הרשות, אבל בשיח בינינו הייתה השאלה האם סעיף קטן (ג) שמתייחס להטעיה בפרסומת צריך להיכלל ברשימת ההפרות

אביגיל כספי:  זה מתוך הבנה שפרסומת מכוונת כלפי כולי עלמא, כלפי הציבור הרחב, ולא ברור שהיא צריכה להיכלל פה כשאנחנו מדברים על קבוצה מסוימת

אביגיל כספי:       ודבר שני שקיים בפרסומת, גם כשיש פרסומת שמאוד מטרגטת או מכוונת את הצרכן לבצע עסקה מסוימת עדיין קיים פער בין הפרסומת לבין ביצוע העסקה עצמה, כשרוב ההפרות שאנחנו מדברים עליהן פה אלו הפרות, נגיד: "עשה דבר העלול להטעות צרכן"

אביגיל כספי:  זה ממש בשלבים שהם קשירת עסקה - -     

סוזנה רבינוביץ: פוטנציאל

אביגיל כספי: - - כשהקשר הסיבתי בין ההפרה לבין ביצוע העסקה הוא הרבה יותר קרוב

אביגיל כספי:  ולכן להבנתנו, וגם להבנת משרד המשפטים, הטעיה בפרסום לא צריכה להיכלל ברשימה של ההפרות

מירב כהן: אז אולי נשמע את הרשות כי יש להם עמדה אחרת

אניטה יצחק: העמדה שלנו שונה

אניטה יצחק:  קודם כול היינו מאוד מאוד פתוחים בתיקון החוק הזה, הטיוטה הזאת

אניטה יצחק:  ופה אנחנו כן מבקשים - - -      

דוד ביטן: על איזה סעיף?     

איתי עצמון: אנחנו מדברים כרגע על אחת ההפרות שניתן להטיל בשלהן עיצום כספי בנסיבות מחמירות

דוד ביטן: איזה סעיף?     

איתי עצמון: סעיף 2 לתוספת: "עשה דבר העלול להטעות צרכן בעניין מהותי בעסקה, בניגוד להוראות סעיף 2(א)", שזה סעיף ההטעיה, "או 2(ג)", שאומר בעצם שכל סעיף ההטעיה חל גם על הטעיה בפרסומת, וזה בעצם הקושי שאביגיל תיארה

אניטה יצחק: אנחנו טוענים שיש להחיל את זה גם על הטעיה בפרסומת

אניטה יצחק:  לא כל פרסומת היא פרסומת לכולי עלמא, יש פרסומות שהן מאוד מכוונות

אניטה יצחק:  אם יש פרסומת כזאת, אולי זה קצת רחוק, שפונה לחולי סרטן, ואומרת להם שהמוצר הזה זה המוצר שיציל אותם אם הם חיפשו נס רפואי, אז - - -     

דוד ביטן: הבנתי

דוד ביטן:  למה אתם נגד פרסומת?     

אביגיל כספי: אמרתי, משתי סיבות, אחת, בכל פרסומת יש הרבה יותר אלמנט של פנייה לציבור

אביגיל כספי:  גם אם הציבור יותר מפולח ויותר מצומצם עדיין הפנייה היא כלפי הציבור

אביגיל כספי:  וגם הפער בין הטעיה, גם אם היא קיימת בפרסומת, לבין קשירת העסקה, זה פער הרבה יותר גדול מאשר נגיד הפעלת השפעה בלתי הוגנת בעת קשירת העסקה - -      

איתי עצמון: כלפי צרכן מסוים

אביגיל כספי: - - או מקרים שבהם יש הפרות שנעבור עליהן עוד מעט, שבהם בוטלה העסקה והעוסק לא מחזיר את הכסף או כל מיני דברים שבמערכת היחסים

דוד ביטן: אולי תסייגו ותלכו על פרסומות שהן ממש בעייתיות

איתי עצמון: ניסינו להציע, אבל לא - 

אריאל דיאמנט: כבוד היושב-ראש, אענה בשלושה מישורים

אריאל דיאמנט:  מישור ראשון, קודם כול אני חושב שהעקרונות שציינו מקודם אמורים לפתור את הבעיה הזאת של כולי עלמא, כי הרי זה אותו מצב, בין אם זאת הטעיה רחבה ובין אם זה פרסום, אז העקרונות האלה של טרגוט ושל כל מה שמנינו קודם אמור לפתור את זה

אריאל דיאמנט:       דבר נוסף, מעשה העלול להטעות צרכן, במפורש אנחנו מתייחסים לזה לאורך שנים בפרסומת כאמת בפרסום

אריאל דיאמנט:  זה למעשה המגננה הראשונה כלפי אותן אוכלוסיות

אריאל דיאמנט:  אנחנו לא בודקים את המעשה בפועל, אלא אנחנו רוצים למנוע מהם בכלל להיכנס למצב של להגיע לעסק, למצב של לעמוד מול איש שיווק, למצב של להכניס פרטים כדי שיחזרו אליהם

אריאל דיאמנט:  למעשה זה קו ההגנה הראשון כלפי אותם אנשים, ובגלל שזה קו ההגנה הראשון שם אנחנו רוצים לחסום

אריאל דיאמנט:  אנחנו לא רוצים להגיע רק למצבים שנעשתה הטעיה בפועל

אריאל דיאמנט:  תודה

דוד ביטן: הבנו

דוד ביטן:  תעשו ניסוח שהוא רק תואם למה שאתם מדברים בפרסומת

אניטה יצחק: זה יהיה בנוהל

אניטה יצחק:  הנוהל ידבר על זה

אניטה יצחק:  אנחנו מכניסים כאן את ההוראה לתוספת השמינית, והנוהל חל על זה בדיוק, הוא מסביר למי כן ולמי לא, איפה אנחנו פונים

אניטה יצחק:  דרך אגב, אם לא נטפל בפרסומות אנחנו נגרום לזה שצרכנים יפלו, נחכה בצד שצרכנים יפלו

מירב כהן: שיהיה מאוחר מדיי

אניטה יצחק: שיהיה מאוחר מדיי

אניטה יצחק:  זה נכון שאני יכולה לטפל בזה בכלים שיש לי היום, אבל זאת המטרה של התיקון הזה, להגביר את ההרתעה ולהחמיר את הענישה איתם

מירב כהן: אני מאוד מסכימה

דוד ביטן: אין לי בעיה, אני מסכים איתכם, אבל תדאגו בנוהל למקד את זה לפרסומות מסוימות

מירב כהן: לפרסומות שמיועדות לקהל יעד מסוים

איתי עצמון: אגיד שני דברים, ואגיד מה אני מציע, והוועדה תחליט כפי שתחליט

איתי עצמון:  אני רוצה עוד פעם לחדד מה היה הקושי שלנו

איתי עצמון:  אנחנו בעצם מדברים על הפרות שעכשיו יהיו בנסיבות מחמירות מכיוון שהן מכוונות לצרכנים מסוימים

איתי עצמון:  כלומר, מה שקובע מיהות הצרכן, לצורך העניין

איתי עצמון:  למשל, פרסומת בטלוויזיה מכוונת לכולנו, גם לצרכנים בכל הגילאים

אילנה מזרחי: תלוי

איתי עצמון: אני אומר שיש כל מיני סוגי פרסומות

סוזנה רבינוביץ: אבל פרסומת זה נסיבות מחמירות בכל מקרה

אניטה יצחק: לא, פרסומת לתו נכה מכוונת למי שהוא נכה וצריך תו נכה, ופרסומת לחולי סרטן - - -     

קריאה: אבל ההטעיה היא הטעיה כלפי כולם

איתי עצמון: אני מבקש להשלים את המשפט

דוד ביטן: רבותיי, אין יותר דיונים צדדיים שהם לא של משרדי ממשלה או חברי כנסת

דוד ביטן:  אנחנו בתהליך של הצבעות כרגע

איתי עצמון: זה משרד ממשלתי, משרד המשפטים

דוד ביטן: אמרתי, משרד ממשלתי כן

דוד ביטן:  דיברתי אליה, לא אליה

איתי עצמון: ההגדרה של פרסומת בחוק היא הגדרה מאוד רחבה, היא הגדרה מרבה, היא לא הגדרה ממוקדת

איתי עצמון:  מה שאני מציע, אולי לכתוב שבעניין הזה מדובר על פרסומת שהייתה מיועדת ומכוונת לאותו ציבור של צרכנים

דוד ביטן: אין לכם התנגדות שזה יהיה ייעודי, נכון?     

הילה דוידוביץ-בלומנטל: אבל אם יש פרסום בטלוויזיה נגיד למוצר מסוים, השאלה מה זה אומר מיועד

הילה דוידוביץ-בלומנטל:  אם יש פרסום בטלוויזיה או בעיתון למה שאניטה מחזיקה אז כביכול כולם מוטעים

איתי עצמון: בסוף יש את הכוונה של המפרסם

איתי עצמון:  אם את מפרסמת למשל דיור מוגן זה ברור שהוא מכוון לאזרחים ותיקים, סתם כדוגמה

איתי עצמון:  אבל אני חושב שנכון למקד בהקשר הזה את ההפרות רק למקרים האלה

דוד ביטן: אתה אומר שעדיין יהיה את הנוהל

דוד ביטן:  תגיד מה אתה רוצה לכתוב

מירב כהן: שבנוהל שלהם יחדדו שזה לדברים שמיועדים לקהל יעד

סוריא בשארה: מה שאפשר להסדיר בחוק עדיף להסדיר בחוק ולא להשאיר את זה לנוהל

סוריא בשארה:  דבר שני, צריך לזכור שאנחנו לא במצב שאין על זה בכלל עיצום כספי

סוריא בשארה:  יש על זה עיצום כספי, והשאלה אם נכון - - -     

קריאה: אבל יש פה תיקון עם תכלית מסוימת

סוריא בשארה: נכון, אבל התיקון הזה נועד להתמודד עם תופעה מסוימת של עוקץ קשישים

דוד ביטן: אז תראו מה הוא מציע

איתי עצמון: כדי לתת מענה לקושי הזה חשבנו שלגבי סעיף 2(ג) נכתוב בתוספת: לעניין פרסומת או הטעיה בפרסומת המכוונת לצרכנים מהסוגים המנויים שם בסעיף 22ד

אניטה יצחק: אנחנו מעדיפים לעשות זה בנוהל

אניטה יצחק:  הנוהל הזה יאושר על ידי היועץ המשפטי לממשלה

איתי עצמון: אני חושב שזה עיקרון שכדאי שיעוגן בחוק

סוריא בשארה: אבל זה לא נותן מענה

אילנה מזרחי: אני חושבת שגם הייתה לנו בשיח איזושהי כוונה להתרחק מאותו יסוד נפשי

דוד ביטן: מה משרד המשפטים אומר?     

סוריא בשארה: היא יכולה להיות מכוונת לפי תוכנה, ואז אנחנו כן נשארים עם המצב של פרסומת בטלוויזיה על איזה מוצר, על איזה יוגורט שיש בו סידן - - -     

מירב כהן: שאת מבינה שאופי השירות או המוצר רלוונטי לקהל יעד

דוד ביטן: משרד המשפטים בעד הסעיף הזה או בעד מה שהם אומרים?     

סוריא בשארה: אנחנו חושבים שזה מרחיק לכת

סוריא בשארה:  לדעתנו יש על זה עיצום כספי היום בחוק, והתיקון הזה נועד להתמודד עם תופעת העוקץ

מירב כהן: אבל הפרסומות הן השלב הראשון בעוקץ, זה מתחיל בפרסומת

סוריא בשארה: נכון, אבל זה מרחיק לכת, זה מגביל - - -     

דוד ביטן: יש משהו בזה שאם יש כבר פרסומת עדיף להכות בברזל, ולא לחכות שיעשו בעיות אחרות

אילנה מזרחי: אשמח לומר שתי נקודות בנושא הזה

סוריא בשארה: אבל יש עיצום כספי על זה היום בחוק

מירב כהן: זאת כל תכלית החוק, להחמיר

אניטה יצחק: זה הרעיון

דוד ביטן: אתם העברתם לי שאני אחליט בזה, אתם צריכים לקבל החלטה בהסכמה

מירב כהן: שני הפתרונות בסדר בעיניי, או בתקנות או בנוסח, שזה יהיה ברור שזה לקהל היעד

מירב כהן:  אז שניהם בסדר

דוד ביטן: אני לא הגורם המקצועי שיכול להחליט על זה, כי אין לי מספיק ידע

דוד ביטן:  בינתיים נמשיך לקרוא ותחשבו על זה טוב טוב

אילנה מזרחי: אז אולי אתן לך שתי נקודות

דוד ביטן: משרד המשפטים אומר לא, ואתם אומרים דווקא כן, והוא מדבר על פשרה באמצע

דוד ביטן:  אז אולי תקבלו את הפשרה באמצע

סוריא בשארה: אולי פרסומת בדיוור ישיר או משהו כזה

איתי עצמון: דיוור ישיר זה רק משהו שמיועד ממש - - -      

סוריא בשארה: אבל זה יותר קרוב לעוקץ מאשר פרסומת בטלוויזיה

אניטה יצחק: הטרגוט של האוכלוסיות הוא היום באינטרנט

סוריא בשארה: פרסומת בטלוויזיה היא גם פגיעה בחופש - - -     

אניטה יצחק: זה לא נכון

אילנה מזרחי: בסוף בסוף בסוף פרסום הוא אחד הכלים הכי משמעותיים שיש לנו בתחום, הוא גורם להתעוררות ועניין בקרב הצרכן, הוא מתחיל לייצר מוטיבציה של הצרכן

דוד ביטן: אז למה משרד המשפטים נגד זה?     

אילנה מזרחי: תכף נשמע

אילנה מזרחי:  חשוב להבין שבסוף זה הכלי שגורם לצרכן להתעורר ולהתחיל לייצר מוטיבציה וכבר לדמיין איך זה יהיה לו עם השירות, והוא כבר מתחיל ממש להרגיש ולדמיין איך הוא מתקשר בעסקה

דוד ביטן: מירב, נלך על האמצע?     

מירב כהן: מקובל עליי

דוד ביטן: נלך על הצעת הפשרה של היועץ המשפטי שלנו, זה באמצע ביניכם לבין משרד המשפטים

אניטה יצחק: שזה יהיה בחוק?     

איתי עצמון: כן, בחוק

דוד ביטן: אני אומר באמצע בגלל שמשרד המשפטים נגד באופן טוטלי

מירב כהן: זאת אומרת שבחוק יהיה כתוב שזה עושה שכל שזה יועד לאחת מהקבוצות האלה

איתי עצמון: פרסומת שמכוונת לאחת מקבוצות הצרכנים

מירב כהן: אבל המכוונת יכול להיות מאופי המוצר או השירות שמציעים, נכון?     

איתי עצמון: בנוהל הם אמורים לתת את זה

דוד ביטן: בנוהל הם יתנו את זה

דוד ביטן:  משרד המשפטים, בסדר?     

סוריא בשארה: ניסינו לשכנע אותך אחרת, לא הצלחנו

דוד ביטן: אז נלך על משהו באמצע

דוד ביטן:  צריכים לסיים את החוק הזה

סוזנה רבינוביץ: מכוונת זה זה גם ל-2(א)

דוד ביטן: זה לא דיון

איתי עצמון: 2(א) זאת הטעיה, זה לא פרסום

אילנה מזרחי: איך זה מתייחס ל-7(ג)?     

איתי עצמון: 7(ג) לא פה

אביגיל כספי: מחקנו, זה בכלל לא ברשימה

אניטה יצחק: אבל זאת גם פרסומת

אילנה מזרחי: אבל הסכמנו שהם צריכים ללכת ביחד

איתי עצמון: אני לא בטוח

אניטה יצחק: למה?     

אילנה מזרחי: שניהם מדברים על אותו עניין, על הטעיה בפרסום

אניטה יצחק: זאת הטעיה בפרסום

אילנה מזרחי: אם זה לא יכנס תעלה שאלה

אריאל דיאמנט: 7(ג) עם אותה תוספת

סוריא בשארה: אני מקווה שהתיקון הזה לא יתמרץ את הרשות למקד את האכיפה בפרסומות

סוריא בשארה:  בסופו של דבר צריך לתפוס את העסקה

מירב כהן: זה לא רעיון רע לגמור את זה במקור, האמת

מירב כהן:  זה יכול להיות מעניין

סוריא בשארה: אני לא בטוחה

מירב כהן: אגב, הדבר היחידי שיכול לתמרץ אותם זה גם שהכספים יכנסו לרשות, אבל זה משהו אחר

אניטה יצחק: אנחנו נמרצים גם ככה

אניטה יצחק:  מי שמכיר את העבודה שלנו יודע שאנחנו נמרצים

איתי עצמון: אנחנו ממשיכים להקריא את ההפרות כרגע

אביגיל כספי:  סעיף 3(ב) זה הסעיף של השפעה בלתי הוגנת

אביגיל כספי:  מיעטנו את פסקה (5)

אביגיל כספי:  (7) הוחרגה במקור כיוון שהיא יותר מתאימה לפלילי, הוספנו את פסקאות (5), (6), שהן בעצם אותן פסקאות שעברו להפרה - - -     

איתי עצמון: למדרג הגבוה

אביגיל כספי: למדרג הגבוה ביותר

איתי עצמון: אני רק מציע, נציגי הרשות להגנת הצרכן, תגידו בקצרה מה בעצם הרציונל של בחירת ההפרות, כי זאת רשימת הפרות שבמקור אתם העברתם אלינו לבקשתנו

אילנה מזרחי: אנחנו בעצם מדברים על הפרות שהן הפרות ליבה, הפרות משמעותיות מאוד ביחסים בהתקשרות שבין הצרכן

אילנה מזרחי:  חשבנו שלא נכון לכלול את הנסיבות לאור בקשת הוועדה לצמצם לכל סעיף שמתעסק בגילוי, לדוגמה, ולכן נשארנו עם הפרות שנוגעות בשלושה היבטים

אילנה מזרחי:  ההיבט האחד זה ההטעיה, ההיבט השני זה הפעלת השפעה בלתי הוגנת, וההיבט השלישי זה כל מה שקשור לביטול עסקה ולתוצאות ביטול העסקה

אילנה מזרחי:  הם בעצם הגנות הליבה בחוק שלנו

איתי עצמון: להצעת החוק, לסעיפים האלה הוגשו הסתייגויות, לסעיף 2 יש עשר הסתייגויות של קבוצת המחנה הממלכתי

אברהם בצלאל: איפה הם?      

איתי עצמון: הם בטבלט

אברהם בצלאל: שאלתי איפה החברים, לא איפה ההסתייגויות

איתי עצמון: יושב-ראש הוועדה אישר להם להגיש את ההסתייגויות בהיעדרם

אברהם בצלאל: באמת, להגיש הסתייגויות כשהם לא נמצאים?     

דוד ביטן: כן

דוד ביטן:  נצביע על הכול בבת אחת

דוד ביטן:  הסתייגויות לסעיף 2 קבוצת המחנה הממלכתי – מי בעד ההסתייגויות? מי נגד?      

דוד ביטן: נגד – פה אחד 

דוד ביטן: לא עברו

איתי עצמון: ארבע הסתייגויות של חד"ש-תע"ל

דוד ביטן: הסתייגויות לסעיף 2 של קבוצת חד"ש-תע"ל

אברהם בצלאל: גם להם אתה נותן?     

דוד ביטן: מי בעד? מי נגד?      

דוד ביטן: נגד – פה אחד 

דוד ביטן: לא עברו

איתי עצמון: ואחרי סעיף 7, שזה אחרי התוספת יש 28 הסתייגויות

דוד ביטן: אחרי סעיף 7 הסתייגויות של חד"ש-תע"ל

אברהם בצלאל: אני רוצה לקרוא אותן, 28

אברהם בצלאל:  צריך לקרוא אותן

דוד ביטן: מי נגד? מי בעד?     

דוד ביטן: נגד – פה אחד 

דוד ביטן: פה אחד

דוד ביטן:  לא עבר

דוד ביטן:  הלאה

דוד ביטן:  זהו?     

איתי עצמון: אחרי ההסתייגויות עכשיו אפשר להצביע על סעיף 2 להצעת החוק ועל סעיף 7 שעניינו התוספת עם התיקון שערכנו לגבי הטעיה בפרסומת

דוד ביטן: מי בעד הסעיף עם התיקונים, כולל התוספת? מי נגד?     

דוד ביטן: בעד – פה אחד 

דוד ביטן: מה רצית?     

אילנה מזרחי: אנחנו מבקשים למצות את הדיון לגבי ההטעיה בפרסומת, כי הכנסנו את 2(ג), ויש סעיפים נוספים בחוק שהם על אותו רעיון, בעיקר סעיף 7

איתי עצמון: אני חושב שאין מקום כרגע להוסיף, אבל יש לכם אפשרות לשנות את התוספת באישור ועדה בצו שר הכלכלה והתעשייה שרשאי לשנות את התוספת אם תמצאו לנכון לעדכן את התוספת

דוד ביטן: אתם לא רוצים לסיים את החוק היום?     

אניטה יצחק: יש שם משהו מאוד מהותי

קריאות: - - -     

אברהם בצלאל: מה הבעיה? תני דוגמה

אברהם בצלאל:  מעניין מה הדוגמה, נראה מה מפריע להם בהטעיה

אניטה יצחק: דבר אחד מהותי, סעיף 7 מדבר בכל תתי הסעיפים שלו על פרסום, אבל סעיף 7(ב) מדבר על זה שהובאה בפרסומת עובדה בדבר תכונות או נכס של שירות שבסופו של דבר לא נסמכו על שום דבר

אניטה יצחק:  וזה אומר בדיוק את הדבר הזה, שאמרו שהמוצר הזה מרפא סרטן, אבל אין לו שום הוכחה לאמיתות המידע הזה

הילה דוידוביץ-בלומנטל: למה זה לא נכנס או בהטעיה או בפרסום?      

איתי עצמון: זה נכנס כבר בסעיף 2

אניטה יצחק: אבל יש לזה גם סעיף ייעודי, אז נשאלת השאלה למה זה לא

איתי עצמון: אבל הסעיף הייעודי לדעתי קשור לסעיף 2, כי הוא מתחיל: "הייתה הטעיה בפרסומת, יראו כמפירים את הוראות סעיף 2"

איתי עצמון:  ככה מתחיל סעיף 7

אילנה מזרחי: אבל זה סעיף 7(א) שמדבר על האחריות, אז הוא מפנה לסעיף 2

אילנה מזרחי:  וסעיף (ב) – זה נכון שכל הטעיה בסוף היא הטעיה, אבל אתה יוצר כאן איזשהו מתח בין הטעיה בפרסום שהיא כן בפנים לבין הטעיה בפרסום שהיא לא, וזה יכול להעלות מקום לספקות

אילנה מזרחי:  אנחנו לא רוצים להיות במקום של ספקות

אילנה מזרחי:  הצלחנו לשכנע את הוועדה שזה נכון לכלול את ההטעיה בפרסום, ונכון לכלול גם את 7

איתי עצמון: רק אם הפרסומת מכוונת לאותו - - -     

אניטה יצחק: זה נכון, זה יכול תמיד - - -     

אילנה מזרחי: בסדר, אז הכלל של הצמצום יחול גם לגבי 7

דוד ביטן: המשפטים נגד, לא?     

איתי עצמון: משרד המשפטים מתנגד להוספה הזאת

דוד ביטן: הלכנו לפשרה, מספיק, זהו, נגמר

דוד ביטן:  אלא אם כן אתם רוצים שאני אעצור ולא אעשה את החוק

אריאל דיאמנט: אבל אם תרצו בהמשך אפשר לשנות

מירב כהן: אנחנו לא רוצים שתעצור

דוד ביטן: אני לא אתחיל עכשיו את הדיון מחדש

אילנה מזרחי: נחזור לאותו מצב

אילנה מזרחי:  אנחנו רק דוחים את - - - , כי נחזור בדיוק לאותה סיטואציה

איתי עצמון: תמצו את הדיון מול משרד המשפטים

אברהם בצלאל: למה משרד המשפטים מתנגד? למה אתם מתנגדים?     

מירב כהן: תחדדו לי מה הבעיה

דוד ביטן: רבותיי, משרד המשפטים נגד

דוד ביטן:  הלכנו בנושא מסוים עם משהו באמצע

מירב כהן: לא הבנתי את זה עד הסוף

איתי עצמון: יש סעיף נוסף בחוק, סעיף 7(ג) שקובע בעצם - - -     

אניטה יצחק: 7(ב) במקרה הזה

אילנה מזרחי: 7(ב) , 7(ג)

אריאל דיאמנט: אני אעשה סדר

אריאל דיאמנט:  ציינו את ההפרות בתוספת, לא ציינו סעיפים אחרים

אריאל דיאמנט:  7(ג) זה הסעיף שבגינו אפשר להטיל היום עיצום כספי, 7(ב) זה דרכי הוכחה

אריאל דיאמנט:  7(ג) זה הסעיף שאנחנו מטילים עליו עיצום כספי

דוד ביטן: בואו נעשה ככה

דוד ביטן:  הצבעתי, רק לא אמרתי עבר

דוד ביטן:  אם איזשהו תיקון מוסכם על משרד המשפטים ועליך ועליהם תוסיפו אותו

איתי עצמון: הם לא יכולים לעשות את זה

דוד ביטן: הם לא יכולים?     

איתי עצמון: לא

מירב כהן: איתי, לא הבנתי בכלל את המחלוקת

מירב כהן:  שוב

איתי עצמון: בכלל הייתה מחלוקת על הטעיה בפרסום

איתי עצמון:  יש סעיף 7 לחוק שקובע אחריות להטעיה בפרסומת, הוא קובע שם בעצם את מי יראו כמפירים את הוראות סעיף 2

איתי עצמון:  סעיף 2(ג) זה בין היתר הטעיה בפרסומת, ובסעיף 7(ג) כתוב מהי פרסומת שעלולה להטעות

דוד ביטן: עזבי, אם תרצו תיקון אני אעשה רוויזיה

דוד ביטן:  תגמרו עניין, תשבו על זה

דוד ביטן:  אני רוצה לסיים את זה

איתי עצמון: אם זה יהיה מוסכם

דוד ביטן: אם יהיה מוסכם אז נעשה

דוד ביטן:  אני לא אלך נגד משרד המשפטים, תשכנעו אותם

איתי עצמון: אז הוועדה מצביעה על סעיפים 2 ו-7

דוד ביטן: עבר

דוד ביטן:  הצבעתי כבר

איתי עצמון: הצבעת

דוד ביטן: עכשיו תקרא

דוד ביטן:  תגיעו להסכמה, נטיל רוויזיה, ונתקן, אין בעיה

דוד ביטן:  אבל תגיעו, לא אתחיל עכשיו להיכנס ביניכם לבין משרד המשפטים

דוד ביטן:  מה שחשוב זה העיקרון

איתי עצמון: נכון

איתי עצמון:  וגם יש גמישות לשנות את התוספת בסופו של דבר

איתי עצמון:  יש כאן כמה תיקונים שגם הם להבנתנו נותנים או ממתנים את הקשיים שהעלינו לגבי התיקון

איתי עצמון: זה סעיף שנוגע להודעה על כוונת חיוב

איתי עצמון:  זאת הודעה שהרשות שולחת למפרים על כך שהם הפרו את החוק, ורצינו שבהודעה על כוונת חיוב יצוין גם פירוט הנסיבות המחמירות, ככל שישנן

איתי עצמון:       תיקון סעיף 22ו נוגע לזכות טיעון

איתי עצמון:       דהיינו, תהיה בעצם אפשרות למפר לטעון גם לגבי הנסיבות המחמירות, להגיד למשל שלא מוצדק להטיל עליו עיצום כספי בנסיבות המחמירות האלה

איתי עצמון:  הוועדה יכולה להצביע על סעיפים 3 ו-4

דוד ביטן: נצביע על הכול ביחד

דוד ביטן:  תמשיך

איתי עצמון: סעיף 5 זה סעיף כד רבה נוגע לנהלים, כפי שהזכרתי קודם

איתי עצמון: העניין שבו עוסק הסעיף הזה הוא אישור הנהלים של הממונה או פרסומם

איתי עצמון:  בעצם גם הנוהל לגבי נסיבות מחמירות יהיה טעון אישור של היועץ המשפטי לממשלה או משנה ליועץ המשפטי שהוא הסמיך לכך, והנהלים האלה יפורסמו באתר האינטרנט של הרשות

דוד ביטן: פה אין הסתייגויות

איתי עצמון: נכון

איתי עצמון:  ותיקון אחרון משלים

איתי עצמון:      זה הסעיף שבעצם אוסר על הממונה לאצול סמכויות לעניין קביעת נהלים

איתי עצמון:  כלומר, בעצם אותן הוראות שחלות על אצילת סמכות לגבי נהלים אחרים לפי החוק יחולו גם לעניין הנוהל הזה

דוד ביטן: לפני שאני מצביע, מירב, את רוצה להגיד משהו?     

מירב כהן: זה חוק חשוב שהוא חלק מחבילה של חוקים ומהלכים שאת חלקם כבר קידמנו וחלקם עוד יגיעו אליכם בהמשך

מירב כהן:  עצם האמירה שבו חשובה, כי זה מאותת שאנחנו מגנים על אוכלוסייה מוחלשת, וזה מאותת לעסקים שהם צריכים לבדוק את עצמם

מירב כהן:  ומכאן והלאה ההצלחה שלו תהיה טמונה ביישום

דוד ביטן: ברור, זה כבר עניין שלנו

מירב כהן: בסוף נצטרך ליישם אותו ולייצר הרתעה בשטח כדי לייצר משק הוגן יותר, אבל הוא בהחלט נותן את הכלים

דוד ביטן: את אומרת לנו שיהיו עוד חוקים?     

מירב כהן: בוודאי

מירב כהן:  אני מודה לך על העזרה עד כה, ואני עוד יותר מודה לך על העזרה שבדרך

מירב כהן:  ואני אגיד תודה כמובן לצוות הוועדה, לאיתי ולאביגיל; ולצוות הרשות לסחר הוגן, שהם השותפים שלי כבר הרבה מאוד שנים; ולמשרד המשפטים, שלא תמיד קל להם לבלוע את זה, והם בכל זאת עשו פה השתדלות מאוד גדולה

מירב כהן:  אנחנו עובדים במקביל על הרבה חוקים, אז תודה על הכול

אברהם בצלאל: רגע, מירב

מירב כהן: ותודה לכל חברי הכנסת שטרחו להגיע

דוד ביטן: מי בעד סעיפים 3 עד 6 לפי הנוסח שהוקרא?      

דוד ביטן: בעד – פה אחד 

דוד ביטן: אין נגד אז זה עבר

דוד ביטן:  אם כך, זה עבר כהכנה לקריאה שנייה ושלישית

איתי עצמון: וצריך את אישור ועדת הכנסת על המיזוג

דוד ביטן: כמובן

דוד ביטן:  מכיוון שצריך עוד את אישור ועדת הכנסת על המיזוג, אז יש לכם הזדמנות לשבת

דוד ביטן:  הכי טוב שתשבו עכשיו ותסיימו את העניין

דוד ביטן:  במקרה כזה אני אגיד רוויזיה, ונעשה דיון ביום רביעי בבוקר לסיים את זה

דוד ביטן:  ואם לא – תשתדלו שכן

דוד ביטן:  מספיק, גם ככה אתם יכולים לתקן את התוספת בכל מקרה

דוד ביטן:  ואם נצטרך לתקן בהסכמה אז נתקן, אין בעיה

דוד ביטן:  תודה רבה לכולם

דוד ביטן:  הישיבה נעולה